Hyundai het gister vir ons sy spiksplinternuwe Grand i10 gewys. ŉ Oulike A-segment buksie in die intree-segment. Die Grand i10 word in een van Hyundai se twee aanlegte in Indië gebou.
Die nuwe Grand i10 het ŉ oulike en modieuse ontwerp. Dit lyk vir my na ŉ mengsel van die vorige Grand i10 en die Atos… glad nie ŉ probleem nie. Aan die binneruim het die paneelbord ŉ puik ontwerp en laat die Grand i10 na ŉ beter gehalte produk voel as die prysklas waarin hy meeding.